Diari Oficial de la Generalitat Valenciana


Sumari del DOGV 9610, del 05-06-2023 (2023/5773)

RESOLUCIÓ de 22 de maig de 2023, de la consellera d'Educació, Cultura i Esport, per la qual s'integra l'Escola Infantil Maestro Gratiniano Baches, amb codi de centre 94139317, en el Col·legi d'Educació Primària Maestro Salvador Ruso, amb codi de centre 83525273, tots dos de Torrevieja.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9610

Data del DOGV
:   05-06-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/5773


Data del document
:   22-05-2023

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * centre d'ensenyament

RESOLUCIÓ de 22 de maig de 2023, de la consellera d'Educació, Cultura i Esport, per la qual s'integra l'Escola Infantil Maestro Gratiniano Baches, amb codi de centre 28585689, en el Col·legi d'Educació Primària Maestro Salvador Ruso, amb codi de centre 74453722, tots dos de Torrevieja. [2023/5773]  
El Decret 253/2019, de 29 de novembre, del Consell, pel qual es regula l'organització i el funcionament dels centres públics que imparteixen ensenyaments d'Educació Infantil o d'Educació Primària (DOGV 02.12.2019), en el seu article 3, faculta la conselleria competent en matèria d'educació, a efectuar una modificació organitzativa, com la integració o el desdoblament de centres docents, mitjançant resolució de la persona titular d'aquesta conselleria, previ informe o consulta, si escau, d'aquells òrgans que determine la legislació vigent.  
  
Mitjançant Decret 80/1987, de 9 de juny, del Consell de la Generalitat, es va crear el Col·legi Públic d'Educació General Bàsica, domiciliat en Partida la Rambla, s/n, amb codi de centre 07998560, a Torrevieja (DOGV 10.07.1987).  
Mitjançant Decret 133/1988, de 5 de setembre, del Consell de la Generalitat, es va crear el Centre Públic d'Educació Preescolar, domiciliat en Partida la Rambla, s/n, amb codi de centre 59589017, a Torrevieja (DOGV 12.09.1988).  
Mitjançant Resolució de 16 de març de 2000, de la Direcció General de Centres Docents, es va adscriure l'Escola Infantil Maestro Gratiniano Baches al Col·legi d'Educació Primària Maestro Salvador Ruso, a l'efecte de l'escolarització en Educació Primària de l'alumnat d'Educació Infantil (DOGV 23.03.2000).  
La Direcció Territorial d'Educació, Cultura i Esport d'Alacant ha efectuat una proposta d'integració de l'Escola Infantil Maestro Gratiniano Baches en el Col·legi d'Educació Primària Maestro Salvador Ruso, tots dos centres docents comparteixen el mateix recinte.  
El Servei de Planificació Educativa, de la Direcció General de Centres Docents, ha emés un informe en el qual proposa la integració de tots dos centres per estimar oportú i convenient en considerar que hi ha raons d'interés general a l'hora d'oferir conjuntament en un únic centre d'Educació Infantil i Primària les dues etapes educatives que actualment s'imparteixen per separat, així es regularitza la situació d'escolarització de l'alumnat en els dos centres, al mateix temps que suposa una millor distribució dels recursos personals i materials destinats en la zona.  
  
Els consells escolars de tots dos centres han manifestat el seu acord per a dur a terme aquesta integració, que ha sigut informada favorablement per la Inspecció d'Educació. Així mateix han manifestat el seu desig de mantindre com a denominació del centre Col·legi d'Educació Infantil i Primària (CEIP) Maestro Salvador Ruso, amb codi de centre 83957132.  
El Consell Escolar Municipal de Torrevieja, reunit en sessió extraordinària de data 17 de gener de 2023, va acordar aprovar, per unanimitat, la proposta d'unificació de tots dos centres, considerant que suposarà un avantatge per a tots.  
Per tot això, d'acord amb la proposta del director general de Centres Docents i, en virtut de les competències que em confereix l'article 28 de la Llei 5/1983, de 30 de desembre, del Consell, resolc:  
  
U  
1. Integrar l'Escola d'Educació Infantil Maestro Gratiniano Baches, amb codi de centre 49448303, en el Centre d'Educació Primària Maestro Salvador Ruso, amb codi de centre 64314194.  
2. La composició resultant del centre serà la següent:  
Província: Alacant  
Localitat: Torrevieja  
Denominació: Col·legi d'Educació Infantil i Primària Maestro Salvador Ruso  
Codi: 19102439  
Titular: Generalitat  
Domicili: Carrer Salinero, núm. 39  
Composició: 9 unitats d'Educació Infantil (segon cicle) i 20 unitats d'Educació Primària  
Capacitat: 225 llocs escolars d'Educació Infantil i 500 d'Educació Primària  
3. El centre aplicarà el Programa d'educació plurilingüe i intercultural, d'acord amb el calendari d'aplicació de la Llei 4/2018, de 21 de febrer, de la Generalitat, per la qual es regula i promou el plurilingüisme en el sistema educatiu valencià.  
4. A l'efecte d'escolarització el centre roman adscrit a l'IES Mediterráneo, codi 71478181, de Torrevieja.  
  
Dos  
El Col·legi d'Educació Infantil i Primària Maestro Salvador Ruso iniciarà les seues activitats en el curs escolar 2023-2024.  
  
Tres  
1. L'Escola d'Educació Infantil Maestro Gratiniano Baches, codi 51533039, cessa les seues activitats a la finalització del curs acadèmic 2022-2023.  
2. Les seues unitats, llocs de treball, plantilla docent, així com el material i equipament, s'integraran en el CEIP Maestro Salvador Ruso, codi de centre 00819204.  
3. Una vegada liquidats els deutes i realitzat el balanç de la situació econòmica, es procedirà a la liquidació del compte bancari de l'Escola d'Educació Infantil Maestro Gratiniano Baches i el seu saldo s'ingressarà en el compte del CEIP Maestro Salvador Ruso.  
  
Quatre  
1. D'acord amb la composició prevista per al curs 2023-2024, els llocs de treball del CEIP Maestro Salvador Ruso seran els següents:  
  
- 12 mestres d'Educació Infantil  
- 18 mestres d'Educació Primària  
- 3 mestres d'Educació Primària, Llengua estrangera: Inglés  
  
- 3 mestres d'Educació Primària, Educació Física  
- 2 mestres d'Educació Primària, Educació Musical  
- 2 mestres d'Educació Primària, Pedagogia Terapèutica  
  
- 1 mestre o mestra d'Educació Primària, Audició i Llenguatge  
- 1 professor especialitzat en Orientació Educativa  
2. El personal docent amb destinació definitiva en l'EI Maestro Gratiniano Baches i en el CEP Maestro Salvador Ruso que, a conseqüència de la integració, s'adscriga al Col·legi d'Educació Infantil i Primària Maestro Salvador Ruso, mantindrà l'antiguitat que posseïa en el seu centre d'origen, en aplicació del que s'estableix en la disposició addicional tercera del Reial decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents contemplats en la Llei orgànica 2/2006, de 3 de maig, d'Educació, i altres procediments de provisió de places a cobrir per aquest.  
  
Cinc  
La Direcció Territorial d'Educació, Cultura i Esport d'Alacant nomenarà la persona que ocupe la direcció del centre, de conformitat amb el que s'estableix en l'article 137 de la Llei orgànica 2/2006, de 3 de maig, d'Educació, i l'article 19 del Decret 253/2019, de 29 de novembre, del Consell, pel qual es regula l'organització i el funcionament dels centres públics que imparteixen ensenyaments d'Educació Infantil o d'Educació Primària.  
  
Sis  
S'autoritzen les direccions generals d'aquesta conselleria, perquè, en l'àmbit de les seues respectives competències, adopten quantes mesures siguen necessàries per al millor compliment del que es disposa en aquesta resolució.  
  
Set  
L'aplicació i execució d'aquesta resolució no podrà suposar cap incidència en l'increment de despesa dels capítols assignats a la conselleria competent en matèria d'educació; i, en tot cas, les despeses hauran de ser ateses amb els seus mitjans materials i personals.  
  
Huit  
El que s'estableix en aquesta resolució s'inscriurà en el Registre de Centres Docents de la Comunitat Valenciana.  
  
Nou  
La present resolució es publicarà en el Diari Oficial de la Generalitat Valenciana. No obstant això, els seus efectes s'entenen referits al començament del curs escolar 2023-2024.  
  
La present resolució posa fi a la via administrativa i, contra aquesta, podrà interposar-se, potestativament, recurs de reposició en el termini d'un mes comptat des de l'endemà de la seua publicació en el Diari Oficial de la Generalitat Valenciana davant el mateix òrgan que ha dictat l'acte contra el qual es recorre, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques o, directament, recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació en el Diari Oficial de la Generalitat Valenciana conforme al que s'estableix en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 22 de maig de 2023.- La consellera d'Educació, Cultura i Esport: Raquel Tamarit Iranzo.